钦定古今图书集成/明伦汇编/氏族典/第269卷 > 王衣
## 钦定古今图书集成/明伦汇编/氏族典/第269卷 > 王衣

按《宋史王衣传》：“衣字子裳，济南历城人。以门荫仕，中
明法科，历深、冀二州法曹掾，入为大理评事，升寺正。
林灵素得幸，将毁释氏以逞其私，襄州僧杜德宝毁
体然香，有司观望灵素意，捕以闻。衣阅之曰：‘律自伤
者杖而已’。灵素求内批，坐以害风教，窜流之，停衣官，
寻予祠，为陕西都转运使主管文字，详定三司敕令”
所删定官，通判袭庆府、知濠州，未行，召为刑部员外
郎。建炎初，为司勋郎中，迁大理少卿。四年，升大理卿。
绍兴二年，除集英殿修撰，奉祠。既而赵令畤应诏荐
之，复召为刑部侍郎，为言者所格。四年，卒于家。衣质
直和易，持法不阿，议者贤之。